[bookmark: _Hlk142659602][bookmark: _Hlk142659865][bookmark: _Hlk134545621]Nolikuma 2. pielikums


TEHNISKĀ SPECIFIKĀCIJA

ATKLĀTĀ KONKURSĀ
[bookmark: _Hlk209183765][bookmark: _Hlk209179295][bookmark: _Hlk209183822]“Ekspertu pakalpojumi GEST tipu noteikšanai purvu teritorijās”
(identifikācijas Nr. AS LVM_2025_142_Ak) 
1. Pakalpojuma pamatojums un apraksts
Projekta “”ES projekts Nr. 6.1.1.7 "Eiropas Savienības nozīmes biotopu vai purvu ekosistēmu atjaunošanai", kods LP014”” (turpmāk – Projekts) ietvaros AS “Latvijas valsts meži” (Turpmāk – LVM) uzlabos bioloģisko daudzveidību vēsturiski nosusinātos vai ietekmētos purvos, kuri atrodas īpaši aizsargājamās dabas teritorijās, tajos veicot atjaunošanās un dabiskošanās procesus, tostarp renaturalizējot vēsturiskās kūdras ieguves vietas. Projekts tiek īstenots par Taisnīgas pārkārtošanās fonda finansējumu 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.7. pasākuma “Eiropas Savienības nozīmes biotopu vai purvu ekosistēmu atjaunošana” ietvaros, iekļautas sekojošas purvu teritorijas: 
· Dūmiņu purvs (Ventspils nov., Puzes pag. Talsu nov., Dundagas pag);
· Kārķu purvs (Valkas nov., Ērģemes pag., Kārķu pag.);
· Lunkiču purvs (Bauskas nov., Brunavas pag.);
· Palšu purvs (Cēsu nov., Kaives pag. un Madonas nov., Jumurdas pag.);
· Supes purvs (Jēkabpils nov., Elkšņu pag., Viesītes pag.).
Ņemot vērā Eiropas Zaļā kursa ietvaros apstiprinātos un izstrādes posmā esošos normatīvus, LVM aktīvi strādā pie siltumnīcefekta gāzu apmaiņas apjoma noteikšanas dažāda veida teritorijās, lai pilnveidotu zināšanas par gāzu apmaiņas procesiem Latvijas platuma grādos. 
Vēlamies veikt aprēķinus, lai noteiktu iespējami precīzu Projekta ietvaros veikto darbību ietekmi uz siltumnīcefekta gāzu apmaiņu izvēlētajās teritorijās, tādējādi novērtējot veikto darbību labvēlīgo ietekmi uz klimatneitralitātes rādītājiem.
2. Pakalpojuma mērķis
Pakalpojuma mērķis noteikt “Greenhouse Gas Emission Site Type” (turpmāk – GEST) tipus un atbilstošos siltumnīcefekta gāzu apmaiņas rādītājus Projektā iekļautām teritorijām.
3. Darba uzdevumi:
3.1. [bookmark: _Hlk210036781][bookmark: _Hlk209180135][bookmark: _Hlk209180299][bookmark: _Hlk209182822]Izstrādāt Projekta teritorijām pielāgotu metodiku GEST tipu noteikšanai saskaņā ar metodoloģiju “Methodology for Rewetting Drained Temperate Peatlands, VM0036”, turpmāk – metodoloģija VM0036 (Tehniskās specifikācijas 1. pielikums), nosakot vismaz:
3.1.1. ievācamos datus, ievācamo datu apjomu, datu uzskaitei izmantojamās mērvienības; 
3.1.2. datu kvalitātes kritērijus;
3.1.3. datu ievākšanas metodes;
3.1.4.  parauglaukumu skaitu, lielumu un izvietojumu teritorijās, nosakot precīzas koordinātas;
3.1.5.  analizējamo attālās izpētes informāciju, informācijas avotus;
3.1.6.  sagatavojamos kartogrāfiskos materiālus; 
3.1.7. veģetācijas formas noteikšanai izmantojamos datus un formas noteikšanas procesu (visu homogēno veģetācijas vienību diferenciācija laukā; veģetācijas formas noteikšana (atklātas kūdrāja vietas, pļavas, meži un krūmāji utt.); veģetācijas vienību lokalizācija un pozicionēšana; sastopamo sugu grupu saistība ar hidroloģiskajiem un ķīmiskajiem vietas faktoriem);
3.1.8. citas nepieciešamās pozīcijas saskaņā ar norādīto metodoloģiju (1. pielikums);
3.2. [bookmark: _Hlk209182864]Noteikt GEST tipus Projekta teritorijām (vismaz 1250 ha sadalījumā pa vairākām purvu teritorijām) 2026. gada veģetācijas sezonā atbilstoši 3.1. izstrādātajai metodikai un VM0036 metodoloģijai (1. pielikums):
3.2.1. Veģetācijas formas noteikšana;
3.2.2. GEST identificēšana (atbilstošā GEST tipa noteikšana no GEST kataloga);
3.2.3. Telpiskās informācijas novērtējums;
3.2.4. Siltumnīcefekta gāzu emisiju aplēšu noteikšana, izmantojot zinātniskajās publikācijās norādītas vietējās vērtības.
3.3. Izstrādāt bāzes līnijas scenāriju, izmantojot VM0036 metodoloģiju (1. pielikums) (GEST tipu novērtējums Projektā iekļautajām teritorijām, pieņemot, ka Projekts netiktu īstenots un teritoriju uzlabojošās darbības netiktu veiktas);
3.4. [bookmark: _Hlk210036981]Sagatavot pārskatu par 2026. gadā iegūtajiem rezultātiem (ievāktie dati, datu kvalitātes novērtējums, datu vākšanas metodes, GEST tipu noteikšanas procesa apraksts, izmantotās siltumnīcefekta gāzu vērtības un to avots, secinājumi u.c.) un izstrādāto bāzes līnijas scenāriju (bāzes līnijas scenārija noteikšanā izmantotās metodes, dati, datu avoti, datu kvalitātes novērtējums, secinājumi u.c.) katrai Projekta teritorijai.
3.5. Atkārtoti veikt GEST tipu noteikšanu Projekta teritorijām (vismaz 1250 ha sadalījumā pa vairākām purvu teritorijām) 2029. gada veģetācijas sezonā atbilstoši 3.1. izstrādātajai metodikai un VM0036 metodoloģijai (1. pielikums):
3.5.1. Veģetācijas formas noteikšana;
3.5.2. GEST identificēšana (Atbilstošā GEST tipa noteikšana no GEST kataloga);
3.5.3. Telpiskās informācijas novērtējums;
3.5.4. Siltumnīcefekta gāzu emisiju aplēšu noteikšana, izmantojot zinātniskajās publikācijās norādītas vietējās vērtības.
3.6. [bookmark: _Hlk210037109][bookmark: _Hlk210037197]Sagatavot pārskatu par 2029. gadā iegūtajiem rezultātiem (ievāktie dati, datu kvalitātes novērtējums, datu vākšanas metodes, GEST tipu noteikšanas procesa apraksts, izmantotās siltumnīcefekta gāzu vērtības un to avots, secinājumi u.c.) un izdarīt secinājumus par siltumnīcefekta gāzu apmaiņu Projekta teritorijās, novērtējot GEST tipu izmaiņas 2026., 2029. gadā iegūtajos rezultātos, kā arī salīdzinājumā ar bāzes scenāriju.
4. Darba organizācija un pakalpojuma izpildes termiņš
4.1. Kopējais pakalpojuma izpildes laiks: 
4.1.1. 1. nodevums (Tehniskās specifikācijas 3.1. punkts) – 2026. gada 31. marts;
4.1.2. Prezentācija LVM par 3.1. punkta ietvaros izstrādāto metodiku – 3 nedēļu laikā no 4.1.1. punktā minētā nodevuma iesniegšanas;
4.1.3. [bookmark: _Hlk210044217]Starp atskaite – Prezentācija LVM par 3.2. punktā noteikto darbu progresu – 2026. gada oktobris;
4.1.4. 2. nodevums (Tehniskās specifikācijas 3.2., 3.3. un 3.4. punkts) – 2027. gada 30. septembris;
4.1.5. Prezentācija LVM par 3.2., 3.3. un 3.4. punktos noteikto darbu izpildi – 3 nedēļu laikā no 4.1.4. punktā minētā nodevuma iesniegšanas;
4.1.6. 3. nodevums (Tehniskās specifikācijas 3.5. un 3.6. punkts) – 2029. gada 31. augusts;
4.1.7. Prezentācija LVM par 3.4., 3.5. un 3.6. punktos noteikto darbu izpildi – 3 nedēļu laikā no 4.1.6. punktā minētā nodevuma iesniegšanas.
[Tehniskajā specifikācijas 4.1.1.punktā noteiktais nodevuma iesniegšanas termiņš tiek pārskatīti, ja Iepirkuma līgums netiek noslēgts līdz 2026. gada 31. janvārim.]
4.2. Detalizētu pakalpojumu izpildi veic pa posmiem saskaņā ar laika grafiku:
	Tehniskās specifikācijas 3. punktā izstrādājamais darba uzdevums / Prezentācija LVM darba grupai
	Termiņš

	3.1.
	2026. gada 31. marts

	Prezentācija LVM 
	3 nedēļu laikā pēc Pārskata nodošanas

	Prezentācija LVM
	2026. gada oktobris

	3.2., 3.3., 3.4.
	2027. gada 30. septembris

	Prezentācija LVM 
	3 nedēļu laikā pēc pārskata nodošanas

	3.5., 3.6
	2029. gada 31. augusts

	Prezentācija LVM 
	3 nedēļu laikā pēc pārskata nodošanas


4.3. Darbu veic saskaņā ar Izpildītāja 3.1. punktā sagatavoto metodiku, kas saskaņota ar Pasūtītāju atbilstoši Tehniskās specifikācijas 3. punktā noteiktajam, ietverot sekojošus nosacījumus:
4.3.1. Izpildītājs piedalās darba sanāksmēs atbilstoši Tehniskās specifikācijas 2. pielikumā iekļautajam darba grafikam, sagatavojot vajadzīgos materiālus (prezentāciju formātā) par darbu progresu un nepieciešamo informāciju lēmumu pieņemšanai par turpmāko gaitu.
4.4. Pakalpojuma veikšanai Tehniskās specifikācijas 3. punktā noteikto uzdevumu izpildei jānodrošina atbilstošu speciālistu piesaiste.
5. Pakalpojuma rezultāts
[bookmark: _Hlk210037690][bookmark: _Hlk210038129]Veikts GEST tipu novērtējums un izdarīti secinājumi par siltumnīcefekta gāzu apmaiņas rādītāju izmaiņām Projekta teritorijās, novērtējot veikto darbību ietekmi uz klimatu. Secinājumu izdarīšanai izstrādāti trīs pārskati par Tehniskās specifikācijas 3. punktā noteikto darba uzdevumu izpildi, sasniegtajiem rezultātiem un izdarītajiem secinājumiem (turpmāk – Pārskati). Pārskatus izstrādā atbilstoši sekojošiem nosacījumiem:
5.1.1. [bookmark: _Hlk210037583]Līdz 2026. gada 31. martam sagatavots un iesniegts Pārskats, kas satur Tehniskās specifikācijas 3.1. punktā norādīto informāciju;
5.1.2. [bookmark: _Hlk210037627]Līdz 2027. gada 30. septembrim sagatavots un iesniegts Pārskats, kas satur Tehniskās specifikācijas 3.2., 3.3. un 3.4. punktos noteikto informāciju;
5.1.3. Līdz 2029. gada 31. augustam sagatavots un iesniegts Pārskats, kas satur Tehniskās specifikācijas 3.5. un 3.6. punktos noteikto informāciju.
[Tehniskajā specifikācijas 5.1.1.punktā noteiktais nodevuma iesniegšanas termiņš tiek pārskatīti, ja Iepirkuma līgums netiek noslēgts līdz 2026. gada 31. janvārim.]
6. Noformējums un formāts
6.1. Saturs:
6.1.1. Pārskatos jābūt ietvertai titullapai, anotācijai (latviešu un angļu valodā, ne vairāk par 2500 rakstu zīmēm), saturam, tabulu un attēlu sarakstiem, Pārskatos lietotajiem simboliem un saīsinājumiem. 
Ievadam jāietver problēmas nostādne, mērķis, darba uzdevumi un sagaidāmie ieguvumi, pienesums nozares attīstībā. 
Pārskati satur informācijas (literatūras) apskatu par pētāmo problēmu, izstrādātā vai piemērotā teorētiskā modeļa, materiālu un metožu aprakstu, 
Pārskatos ietver rezultātu apstrādes un analīzes sadaļas, kā arī novērojumus un secinājumus, rekomendācijas darba nodevumu izmantošanai un turpmākiem pētījumiem.
Pārskati papildināmi ar informācijas avotu sarakstu, pielikumiem, ja tādi ir.
6.1.2. Pārskatos informāciju ne tikai apkopo, bet arī analizē, un, balstoties uz analīzes rezultātiem, izsaka secinājumus un sagatavo rekomendācijas. Informāciju analizē, ņemot vērā pētījuma tvērumu, darba uzdevumus un pētījuma mērķi. 
6.1.3. Pārskatos nelieto vispārinājumus, secinājumu un rekomendāciju formulēšanā izmanto datu analīzes rezultātā iegūto informāciju.
6.1.4. Pārskatu struktūra, tās saturiskais piepildījums un valoda atbilst zinātniskās publikācijās lietotajai, vienlaikus ņemot vērā pētījuma mērķi, pētījuma tvērumu, darba uzdevumus un pasūtījuma aprakstā iekļauto.
6.1.5. Pārskatos ievēro latviešu valodas gramatikas un pareizrakstības likumus.
6.2. Teksts:
6.2.1. Pārskatus noformē datorsalikumā uz A4 formāta lapām. Lieto Times New Roman fontu, tekstu izlīdzinot pēc abām malām, rindkopām veidojot atkāpi no teksta kreisās malas. Rakstzīmju izmērs 12 punkti, starprindu intervāls – 1 rinda. Lapas numurē lappuses apakšā labajā pusē ar arābu cipariem. Titullapu, anotācijas un satura rādītāja lapas nenumurē. 
6.2.2. Tekstu dala nodaļās un apakšnodaļās (ne vairāk kā trīs līmeņos), ievērojot pakārtotu to numerācijas secību. Apakšnodaļas numurē attiecīgās nodaļas ietvaros ar diviem arābu cipariem. Anotācijām, ievadam, saturam, secinājumiem, rekomendācijām un bibliogrāfiskajam avotu sarakstam numurus nepiešķir.
6.2.3. Katru nodaļu sāk jaunā lapā. Nodaļu nosaukumus (virsrakstus) un apakšnodaļu virsrakstus raksta treknrakstā. Virsrakstus centrē, nelietojot pārnesumus, pasvītrojumus un neliekot punktu. Starp virsrakstiem, apakšvirsrakstiem un tekstu atstāj vienu pamatteksta rindas intervālu, starp tekstu un sekojošo apakšnodaļas virsrakstu – divus intervālus. Tabulas, attēlus un formulas izvieto tekstā aiz rindkopas, kurā uz tiem ir atsauce.
6.2.4. Strukturēta teksta veidošanai lieto numurētu uzskaitījumu vai uzskaitījumu ar aizzīmēm. Ieteicamā uzskaitījuma elementu apzīmēšana ir šāda: skaitlis ar apaļo iekavu, burts ar apaļo iekavu, aizzīme (angļu val. - bullet). Teksta strukturēšanai nav vēlams izmantot vairākos līmeņos ar simbolu aizzīmētas rindkopas, nav pieļaujama viena un tā paša simbola izmantošana vairākos līmeņos.
6.2.5. Atsevišķu teksta elementu izcelšanai lieto treknrakstu, slīprakstu, pasvītrojumu, ierāmējumus u.tml., taču šāda veida izcēlumi visā tekstā jālieto konsekventi, t.i., viena veida izcēlumu lieto viena un tā paša veida informācijai (piemēram, vārdus, kas doti latīņu valodā vai citā svešvalodā, noformē slīprakstā).
6.2.6. Pārskatos lieto precīzas atsauces uz līguma darba uzdevumiem.
6.3. Tabulas:
6.3.1. [bookmark: _Hlk64904213]Tabulas ieteicams veidot programmā MS Word vai MS Excel. Pārskatos ievietotās tabulas numurē katras nodaļas ietvaros, izmantojot dubulto numerāciju ar arābu cipariem (nodaļas numurs un tabulas kārtas skaitlis). Tabulas numuru raksta lapas labajā pusē virs virsraksta vai vienā rindā ar virsrakstu, ja tabulu sarakstu veido automātiski, lietojot pamatteksta fontu. Starp tekstu un tabulas numuru, kā arī starp virsrakstu un pašu tabulu jābūt vienam pamatteksta rindas intervālam.
6.3.2. Tabulu virsrakstam jābūt centrētam, treknrakstā, neliekot punktu nosaukuma beigās. Tabulas nosaukumam kopā ar kolonnu nosaukumiem jādod atbildes uz jautājumiem: Kas? Kur? Kad? Kādās mērvienībās? Tabulas platumam jāsakrīt ar pamatteksta robežām un tabulu zemteksta piezīmēm jābūt uz tās pašas lapas. Tabula var turpināties arī nākamajās lappusēs, bez virsraksta, bet ar norādi „........... tabulas turpinājums” vai „...........tabulas nobeigums”. Tabulas galva jāatkārto katrā lappusē.
6.3.3. Tabulās izmanto Pārskatu pamatteksta rakstzīmju lielumu. Visām tabulas šūnām jābūt aizpildītām, tukšās šūnās ievelk svītriņu. Rakstzīmju izmēram visā tabulā jābūt vienādam, apjomīgās tabulās var izmantot par 1 punktu mazāku rakstzīmju izmēru.
6.3.4. Ja tabulā iekļautā informācija ir aizgūta, ir jābūt atsaucei uz attiecīgo datu avotu.
6.4. Attēli:
6.4.1. Pārskatos ievietoto ilustrāciju – fotogrāfiju, zīmējumu, grafiku, u.c. apzīmēšanai lieto vienu terminu „attēls”.
6.4.2. Attēlus numurē nodaļu ietvaros, izmantojot dubulto numerāciju ar arābu cipariem (nodaļas numurs un attēla kārtas skaitlis), piemēram 1.2. att. Attēla nosaukums. Attēla numuru un nosaukumu raksta zem attēla centrā, rakstzīmju izmērs 12 punkti, treknrakstā, bez punkta nosaukuma beigās. Attēlu nosaukumiem jādod atbildes uz jautājumiem: Kas? Kur? Kad? Ja nepieciešami attēlā lietoto simbolu atšifrējumi vai cits būtiski nepieciešams klātesošs paskaidrojums, to raksta zem nosaukuma centrā vai kreisajā malā ar rakstzīmju izmēru 10 punkti.
6.4.3. Attēlos izmanto Pārskatu pamatteksta rakstzīmju fontu un izmēru. 
6.4.4. Skenētos attēlus, digitālās fotogrāfijas un zīmējumus var veidot un/vai apstrādāt jebkurā grafiskajā lietojumprogrammā, bet MS Word dokumentā ievieto kā attēlus. Diagrammas ieteicams veidot MS Excel programmā. Ja attēlos iekļautā informācija ir aizgūta, ir jābūt atsaucei uz attiecīgo datu avotu.
6.5. Formulas un mērvienības:
6.5.1. Formulas tekstā jānovieto atsevišķā rindā centrā. Jāizmanto kāda no formulu sagatavošanas programmām.
6.5.2. Formulas numurē ar arābu cipariem nodaļu ietvaros, numurus raksta apaļajās iekavās pretī formulai lapas labajā malā. Ja formula aizņem vairākas rindas, numuru raksta pēdējās rindas labajā pusē.
6.5.3. Formulās burtu, ciparu un simbolu izmērs 12 punkti. Formulā lietoto simbolu paskaidrojumus raksta zem formulas katru savā rindā. Starp simbolu un paskaidrojumu liek defisi, aiz paskaidrojuma komatu, mērvienību un semikolu, aiz pēdējā simbola atšifrējuma punktu. 
6.5.4. Pārskatos jālieto Starptautiskās mērvienību sistēmas SI pamatmērvienības un atvasinātās mērvienības, saskaņā ar MK noteikumu Nr. 1186 “Mērvienību noteikumi” prasībām, par Latvijas Republikā lietojamo mērvienību nosaukumiem un rakstību, kā arī mērvienību lietošanas kārtību. Mērvienību saīsinātos apzīmējumus lieto aiz lieluma skaitliskām vērtībām, aiļu virsrakstos un paskaidrojumos pie formulām. Mērvienību saīsinātajos apzīmējumos punktu kā saīsinājuma zīmi nelieto. Visu salikto mērvienību apzīmējumus raksta vienā rindā, lietojot negatīvās pakāpes pierakstu, piemēram: m s-1, kg m-1 . Atvasinātās mērvienībās jālieto vienāda rakstība – saīsinājumi vai pilni nosaukumi.
6.6. Informācijas avotu bibliogrāfiskais saraksts
6.6.1. Informācijas avotu bibliogrāfisko aprakstu un tekstā dotās atsauces veido, saglabājot vienveidību visos Pārskatos. Atsaucēm tekstā jāsakrīt ar informācijas avotu sarakstā minētajiem avotiem, un tiem jābūt publiski pieejamiem. Pārskatu tekstā jābūt atsaucēm uz visiem informācijas avotiem, kas uzrādīti sarakstā.
6.6.2. Sagatavojot Pārskatos izmantoto informācijas avotu bibliogrāfisko sarakstu un atsauces uz šiem avotiem, automātisku atsauču pārvaldības rīku un vispārzināmu informācijas avotu noformēšanas stilu; nav pieļaujama avotu rakstīšana bez noteiktas struktūras vai arī dažādu stilu sajaukums.
6.6.3. Informācijas avotus apraksta oriģinālvalodā un sakārto alfabēta secībā. Vispirms raksta avotus latīņu cilmes valodās un pēc tam kirilicā. Informācijas avotiem jābūt numurētiem.
6.6.4. Atsauces uz informācijas avotiem liek iekavās, norādot autora uzvārdu un izdošanas gadu. Ja ir vairāk nekā trīs autori, tad, veidojot atsauci, raksta tikai pirmo un pievieno et al. Ja informācijas avotam autori nav norādīti, raksta tā nosaukumu un, ja tas ir garš, tad tikai dažus vārdus un daudzpunkti. Ja vienlaikus atsaucas uz vairākiem informācijas avotiem, tad starp tiem liek semikolu.
6.7. Pielikumi:
6.7.1. Pārskatiem var pievienot pielikumus – aptaujas anketas, plašus analītiskus aprēķinus, apjomīgas tabulas, tehniskos datus, rasējumus u.c. materiālus, ja uz tiem ir atsauces pamatdarbā. Numerāciju pielikumos sāk ar pirmo pielikumu, pielikumu titullapu nenumurē.
6.7.2. Katru pielikumu sāk ar jaunu lapu, uzrādot tā kārtas numuru. Pārskatu apjomā pielikuma lappušu skaits netiek iekļauts. Pielikumos neiekļauj iepriekš publicētus materiālus, piemēram, normatīvos aktus u.c.

Pielikumā: 	1. Tipu noteikšanas metodoloģija “Methodology for Rewetting Drained Temperate Peatlands, VM0036” angļu valodā.

